## Odluka o visini i načinu plaćanja naknada za pokriće troškova za ispitivanje i žigosanje predmeta od plemenitih kovina

### NN 49/1992 (4.8.1992.), Odluka o visini i načinu plaćanja naknada za pokriće troškova za ispitivanje i žigosanje predmeta od plemenitih kovina

# VLADA REPUBLIKE HRVATSKE

Na osnovi članka 20. stavka 2. Zakona o kontroli predmeta od dragocjenih
kovina, ("Službeni list SFRJ", broj 59/81, 59/86 i 20/8) koji
je preuzet Zakonom o preuzimanju Zakona o kontroli predmeta od dragocjenih
kovina, koji se u Republici Hrvatskoj primjenjuje kao republički zakon
("Narodne novine", broj 53/91), Vlada Republike Hrvatske na sjednici
održanoj 4. kolovoza 1992. godine, donijela je

## ODLUKU

### o visini i načinu plaćanja naknada za pokriće troškova za ispitivanje i žigosanje predmeta od plemenitih kovina

I.

Za pokriče troškova za ispitivanje i žigosanje predmeta od plemenitih
kovina, proizvođač ili uvoznik odnosno vlasnik predmeta od plemenitih kovina,
plaća naknadu utvrđenu ovom odlukom i tarifom naknada za ispitivanje i
žigosanje predmeta od plemenitih kovina (u daljnjem tekstu: Tarifa), koja
čini sastavni dio ove odluke.

II.

Naknadu za pokriće troškova za ispitivanje i žigosanje predmeta od plemenitih
kovina (u daljnjem tekstu: naknada) subjekt iz točke I. ove odluke uplaćuje
na račun 30102-637-5283 Republičkog zavoda za normizaciju i mjeriteljstvo.

III.

Naknada predviđena ovom odlukom i Tarifom umanjuje se za 15% ako se
ispitivanje i žigosanje predmeta od plemenitih kovina vrši u poslovnim
prostorijama proizvođača predmeta od plemenitih kovina, a taj proizvođač
ispunjava uvjete predviđene propisom donesenim na osnovi članka 15. stavka
4. Zakona o kontroli predmeta od plemenitih kovina (u daljnjem tekstu:
Zakon)

IV.

Naknada predviđena ovom odlukom i Tarifom umanjuje se za 30% ako se
ispitivanje predmeta od plemenitih kovina vrši statističkom metodom i proizvođač
predmeta od plemenitih kovina osigura djelatnike za žigosanje ispitanih
predmeta.

V.

Ako je predmet od plemenitih kovina sastavljen od dijelova različitih
plemenitih kovina, naknada se plaća prema ukupnoj masi predmeta kao da
je izrađen od plemenite kovine čija je masa u tom predmetu najviše zastupljena.

VI.

Also predmet od plemenite kovine ima ugrađen dio od dragog kamena, bisera
ili dio od drugog materijala koji nije kovina, naknada se plaća prema ukupnoj
masi tog predmeta.

VII.

Za ispitivanje i žigosanje uvezenih predmeta od plemenitih kovina, kao
i predmeta od plemenitih kovina nepoznatog porijekla, plaća se trostruki
iznos naknade predviđene ovom odlukom i Tarifom.

VIII.

Neknada za ispitivanje plaća se po radnom satu i to za:

1) Kvantitativne analize slitina od kojih se izrađuju predmeti od plemenitih
kovina kao i za kvantitativne analize predmeta od plemenitih kovina;

2) Ispitivanje zlatnih slitina za izradu zubno-protetskih pomagala;

3) Ispitivanje opreme koja služi za ispitivanje predmeta od plemenitih
kovina;

4) ispitivanje predmeta koji nemaju ni najnižu finoću propisanu člankom
6. stavkom 2. Zakona, odnosno predmeta od plemenitih kovina čija finoća
ne odgovara oznaci finoće na njima, kao i za ispitivanje predmeta od neplemenitih
kovina.

IX.

Ako se ispitivanje i žigosanje predmeta od plemenitih kovina vrši u
poslovnim prostorijama proizvođa, a predmeta od plemenitih kovina, a taj
proizvodać nije pripremio te predmete, odnosno materijal i opremu za ispitivanje
i žigosanje, pa djelatnik Republičkog zavoda za normizaciju i mjeriteljstvo
(u daljnjem tekstu: Zavod) čeka, naknada za vrijeme čekanja plaća se po
radnom satu.

X.

Radni sat na osnovi koga se obračunava naknada iz točke VIII i IX ove
odluke, iznosi 1.350 bodova.

Jedan bod vrijedi jedan HRD, te će se valorizirati u skladu s rastom
prosjećnih plaća u gospodarstvu Republike Hrvatske prema podacima koji
budu objavljeni u "Narodnim novinama".

XI.

Ako se ispitivanje i žigosanje predmeta od plemenitih kovina vrši van
sjedišta Zavoda odnosno ustrojbenog dijela Zavoda, putne troškove i dnevnice
djelatnika Zavoda snosi zahtjevatelj ispitivanja i žigosanja.

XII.

Danom stupanja na snagu ove odluke prestaje važiti Odluka o visini i
načinu plaćanja troškova za ispitivanje i obilježavanje žigom predmeta
od plemenitih kovina ("Narodne novine", broj 3/92).

XIII.

Ova odluka stupa na snagu osmi dan od dana objave u "Narodnim novinama".

Klasa: 383-02/92-01/01

Urbroj: 5030104-92-4

Zagreb, 4. kolovoza 1992.

Potpredsjednik

**dr. Milan Ramljak, v. r**

TARIFA NAKNADA ZA ISPITIVANJE I ŽIGOSANJE PREDMETA OD PLEMENITIH
KOVINA

I. NAKNADA ZA ISPITIVANJE I ŽIGOSANJE ZLATNIH PREDMETA

Tar.broj 1

1.Za predmete od zlata:

- za svaki pojedinačni predmet od zlata, mase manje od 1g 15,00

- za svaki pojedinačni predmet od zlata,mase 1g i veće od 1g do uključivo
5 50.00

- za svaki slijedeči gram svakoga pojedinačnog predmeta od zlata, još
po 15,00

2. Svaki zapoćeti gram mase svakoga pojedinačnog predmeta od zlata smatra
se cijelim gramom.

II. NAKNADA ZA ISPITIVANJE I ŽIGOSANJE SREBRNIH PREDMETA

Tar. broj 2

1. Za predmete od srebra:

- za svaki pojedinačni predmet od srebra, mase do uključivo 5 g 30.00

- za svaki pojedinačni predmet od srebra, mase veće od 5 g za svaki
gram mase 5,00

2. Svaki započeti gram mase svakoga pojedinačnog predmeta od srebra
smatra se cijelim gramom.

III. NAKNADA ZA ISPITIVANJE I ŽIGOSANJE PLATINASTIH PREDMETA

Tar. broj 3

1. Za predmete od platine:

- za svaki pojedinačni predmet od platine, mase manje od 5 g 100,00

- za svaki pojedinačni predmet od platine, mase od 5 g i veče od 5 g.
za svaki gram mase 30,

2. Svaki zapoćeti gram mase svakoga pojedinačnog predmeta od platine
smatra se cijeli

Odluka, NN 49/1992-1278
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)